CELEX: 62012FN0150
Language: el
Date: 2012-12-13 00:00:00
Title: Υπόθεση F-150/12: Προσφυγή-αγωγή της 13ης Δεκεμβρίου 2012 — ΖΖ κατά Κοινοβουλίου

25.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 147/36
            
         Προσφυγή-αγωγή της 13ης Δεκεμβρίου 2012 — ΖΖ κατά Κοινοβουλίου
   (Υπόθεση F-150/12)
   2013/C 147/70
   Γλώσσα διαδικασίας: η γερμανική
   
      Διάδικοι
   
   
      Προσφεύγων-ενάγων: ΖΖ (εκπρόσωπος: G. Maximini, Rechtsanwalt)
   
      Καθού: Ευρωπαϊκό Κοινοβούλιο
   
      Αντικείμενο και περιγραφή της διαφοράς
   
   Αίτημα για την ακύρωση της αποφάσεως του καθού να αρνηθεί στον προσφεύγοντα-ενάγοντα την καταβολή μέρους της αποζημιώσεως επανεγκαταστάσεως και την επιστροφή ορισμένων εξόδων ταξιδίου.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την από 29 Μαρτίου 2012 απόφαση του καθού, με την οποία απορρίφθηκε το αίτημα του προσφεύγοντος/ενάγοντος περί καταβολής του δεύτερου ημίσεος της αποζημιώσεως επανεγκαταστάσεως δυνάμει του άρθρου 6 του παραρτήματος VII του Κώδικα Υπηρεσιακής Καταστάσεως των Υπαλλήλων της Ευρωπαϊκής Ένωσης (ΚΥΚ) και περί επιστροφής των εξόδων ταξιδίου δυνάμει του άρθρου 7 του ίδιου παραρτήματος.
            
         
               —
            
            
               να υποχρεώσει το καθού να καταβάλει στον προσφεύγοντα/ενάγοντα το δεύτερο ήμισυ της αποζημιώσεως επανεγκαταστάσεως, το ύψος του οποίου ισούται με τον βασικό μισθό ενός επιπλέον μηνός υπηρεσίας, καθώς και το σύνολο των εξόδων ταξιδίου προς τον τόπο καταγωγής του, λόγω της οριστικής αποχωρήσεώς του από την υπηρεσία, όσον αφορά τον ίδιο, τη σύζυγό του και τον διαβιούντα υπό την οικογενειακή στέγη γιο του ο οποίος πάσχει από βαριά αναπηρία.
            
         
               —
            
            
               να καταδικάσει το καθού στα δικαστικά έξοδα και στην απόδοση όλων των αναγκαίων δαπανών του προσφεύγοντος-ενάγοντος.